Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 14.09.2020

**Αρ. Πρωτ.:**  1116

ΠΡΟΣ: Πρόεδρο και Μέλη Διαρκούς Επιτροπής Μορφωτικών Υποθέσεων της Βουλής

**ΚΟΙΝ: «Πίνακας Αποδεκτών»**

ΘΕΜΑ: «Άμεση αποκατάσταση των ποσοστών αναπηρίας που προβλέπονται σε τροπολογία του υπουργείου Παιδείας για τις αποσπάσεις εκπαιδευτικών**»**

**Κύριε Πρόεδρε, Αγαπητά Μέλη,**

Η Ε.Σ.Α.μεΑ. με αφορμή την τροπολογία για τις αποσπάσεις των εκπαιδευτικών με αναπηρία που συμπεριλήφθηκε στο σχέδιο νόμου του Υπουργείου Υγείας με τις ΠΝΠ του Αυγούστου που εισάγουν ρυθμίσεις για την αντιμετώπιση των εκτάκτων αναγκών για την αντιμετώπιση της πανδημίας, που πλήττει και τη χώρα μας και έχει κατατεθεί στη Βουλή για ψήφιση, εκφράζει την έντονη διαμαρτυρία της για τα ποσοστά αναπηρίας που αναφέρονται σε αυτήν.

Ενώ η εν λόγω διάταξη κινείται στη σωστή κατεύθυνση και επιτρέπει τις αποσπάσεις εκπαιδευτικών ή μελών Ε.Ε.Π. και Ε.Β.Π. με αναπηρία ή γονείς τέκνων με αναπηρία, το ποσοστό αναπηρίας (75%) που πρέπει να έχει κάποιος για να κάνει χρήση της ευνοϊκής αυτής ρύθμισης είναι απαράδεκτο.

Ως εκ τούτου με το παρόν, κρίνουμε απολύτως αναγκαίο να τροποποιηθούν τα ποσοστά αναπηρίας τόσο για τους ίδιους τους εκπαιδευτικούς, ή τα μέλη Ε.Ε.Π. και Ε.Β.Π. με αναπηρία, όσο και για τους γονείς τέκνων με αναπηρία, ή συζύγους αυτών στο 50%, όπως εξάλλου ισχύει και για τη μοριοδότηση των εκπαιδευτικών με αναπηρία, όπως αναφέρεται στην παρ. γ του άρθρου 57 του ν. 4589/2019.

Αναμένουμε και προσδοκούμε ότι θα ανταποκριθείτε θετικά στο αίτημά μας ώστε να μην μείνουν εκτός επαγγελματικής ένταξης οι εκπαιδευτικοί με αναπηρία, με χρόνιες παθήσεις και όσοι έχουν στη φροντίδα τους άτομα με βαριές αναπηρίες, σύμφωνα με όσα η Διεθνής Σύμβαση του ΟΗΕ για τα Δικαιώματα των ατόμων με αναπηρία και το Σύνταγμα και οι νόμοι της χώρας ορίζουν.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

- Γραφείο Πρωθυπουργού της χώρας

- Γραφείο Υπουργού Επικρατείας, κ. Γ. Γεραπετρίτη

- Γραφείο Υφυπουργού παρά τω Πρωθυπουργώ, κ. Άκη Σκέρτσου

- Γραφεί Υπουργού Παιδείας και Θρησκευμάτων, κ. Ν. Κεραμέως

- Γραφείο Υφυπουργού Παιδείας και Θρησκευμάτων, κ. Σ. Ζαχαράκη

- Γραφείο Γ.Γ. Πρωτοβάθμιας, Δευτεροβάθμιας Εκπαίδευσης και Ειδικής Αγωγής,

κ. Α. Γκίκα

- Οργανώσεις Μέλη ΕΣΑμεΑ

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |